Benedikt Waldeck

Franz Leo Benedikt Waldeck (født 31. juli 1802 i Münster, død 12. mai 1870 i Berlin) var en tysk (prøyssisk) politiker og den førende representanten for sosialliberalismen i kongeriket Preussen under og etter marsrevolusjonen i 1848–1849.

Waldeck var medlem av Den prøyssiske nasjonalforsamlingen i 1848, og hadde stor innflytelse på utkastet til ny konstitusjon (Charte Waldeck). Etter å ha blitt tvunget til å trekke seg fra politikken i den reaksjonære æra, ble han i 1860-årene en førende figur for Deutsche Fortschrittspartei og en av de viktigste innenrikspolitiske motstandere til Otto von Bismarck. Waldeck var katolikk og bekjente seg til prinsippet om folkesuverenitet. Han gikk inn for et konstitusjonelt demokrati og gikk under tilnavnet «De prøyssiske demokratenes tenker» («Kopf der preussischen Demokraten»).

Han regnes av Arbeitsgemeinschaft Orte der Demokratiegeschichte som en av de viktigste personer, som i løpet av de siste 200 år, har bidratt til dannelsen av demokratiet i Tyskland.

Referanser 

Personer fra Münster
Prøyssiske politikere
Fødsler i 1802
Dødsfall i 1870